CELEX: 62012TA0118
Language: da
Date: 2013-12-12 00:00:00
Title: Sag T-118/12: Rettens dom af 12. december 2013 — ANKO mod Kommissionen (Voldgiftsklausul — sjette rammeprogram for forskning, teknologisk udvikling og demonstration (2002-2006) — kontrakt vedrørende Persona-projektet — suspension af betalinger — uregelmæssigheder konstateret i forbindelse med revision af andre projekter — morarenter)

8.2.2014   
            
            
               DA
            
            
               Den Europæiske Unions Tidende
            
            
               C 39/18
            
         Rettens dom af 12. december 2013 — ANKO mod Kommissionen
   (Sag T-118/12) (1)
   
   (Voldgiftsklausul - sjette rammeprogram for forskning, teknologisk udvikling og demonstration (2002-2006) - kontrakt vedrørende Persona-projektet - suspension af betalinger - uregelmæssigheder konstateret i forbindelse med revision af andre projekter - morarenter)
   2014/C 39/29
   Processprog: græsk
   
      Parter
   
   
      Sagsøger: ANKO AE Antiprosopeion, Emporiou kai Viomichanias (Athen, Grækenland) (ved advokat V. Christianos)
   
      Sagsøgt: Europa-Kommissionen (ved R. Lyal og B. Conte, som befuldmægtigede, bistået af advokat S. Drakakakis)
   
      Sagens genstand
   
   Søgsmål anlagt i henhold til en voldgiftsklausul som omhandlet i artikel 272 TEUF med påstand om, at Retten dels fastslår, at suspension af tilbagebetalingen af de beløb, der er betalt af sagsøgeren til gennemførelse af PERSONA-projektet (kontrakt nr. 045459), indgået inden for rammerne af sjette forskningsprogram for forskning, teknologisk udvikling og demonstration, som bidrag til realiseringen af det europæiske forskningsrum og til innovation (2002-2006) udgør en tilsidesættelse fra Kommissionens side af de kontraktlige forpligtelser, dels tilpligter sidstnævnte at betale sagsøgeren 6 752,74 EUR med tillæg af morarenter.
   
      Konklusion
   
   
               1)
            
            
               Europa-Kommissionen tilpligtes at betale ANKO AE Antiprosopeion, Emporiou kai Viomichanias de beløb, som er suspenderet i henhold til punkt II.28, stk. 8, tredje afsnit, i de almindelige betingelser, der er optaget som bilag til kontrakten om PERSONA-projektet, indgået inden for rammerne af sjette forskningsprogram for forskning, teknologisk udvikling og demonstration, som bidrag til realiseringen af det europæiske forskningsrum og til innovation (2002-2006), uden at denne betaling går ud over støtteberettigelsen af de udgifter, som ANKO Antiprosopeion, Emporiou kai Viomichanias har anmeldt, og gennemførelsen af konklusionerne i Kommissionens afsluttende revisionsrapport 11-BA134-011. De beløb, der skal udbetales, må ikke overskride grænsen for det finansielle bidrag på tidspunktet for udsættelsen af betalingen, hvilke beløb forhøjes med morarenter, der for hver periode beregnes fra udløbet af betalingsfristen på 45 dage efter godkendelse ifølge Kommissionens relevante rapporter, og senest 90 dage fra Kommissionens modtagelse heraf. Rentesatsen er den sats, der finder anvendelse på den første dage i forfaldsmåneden og offentliggjort i Den Europæiske Unions Tidende, C-udgaven.
            
         
               2)
            
            
               Europa-Kommissionen betaler sagens omkostninger.
            
         
      (1)  EUT C 138 af 12.5.2012.